11. ΝΟΜΟΣ υπ’ αριθ. 652 της 21 Ιουλ./1 Αυγ. 1977 (ΦΕΚ Α΄ 210) Περί τροποποιήσεως και καταργήσεως διατάξεών τινων του Ν.Δ. 1244/1972 «περί λειτουργίας ερασιτεχνικών και πειραματικών σταθμών ασυρμάτου, ειδικών ραδιοδικτύων και ιδρύσεως Υπηρεσίας Ελέγχου Ραδιοεκπομπών» και άλλων τινών διατάξεων. ΄Αρθρ.1.-(Αντικαθίσταται η παρ. 1 του άρθρ. 3 του Ν.Δ. 1244/1972, ανωτ. αριθ. 7). ΄Αρθρ.2.-(Αντικαθίσται η παρ. 1 του άρθρ. 10 του Ν.Δ. 1244/1972). ΄Αρθρ.3.-Δια την κατά τας διατάξεις του Νόμ. 51/1975 «περί αναδιοργανώσεως των δημοσίων πολιτικών υπηρεσιών» έκδοσιν των οργανισμών του Υπουργείου Συγκοινωνιών και της Υπηρεσίας Πολιτικής Αεροπορίας, τάσσεται νέα προθεσμία 3 μηνών από της δημοσιεύσεως του παρόντος. ΄Αρθρ.4.-Η παρ. 4 του άρθρ. 4 του Ν.Δ. 1244/1972 καταργείται, η δε παρ. 5 του αυτού άρθρου λαμβάνει αριθ. 4. ΄Αρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 